CELEX: 62020CA0095
Language: sk
Date: 2021-10-28 00:00:00
Title: Vec C-95/20: Rozsudok Súdneho dvora (deviata komora) z 28. októbra 2021 (návrh na začatie prejudiciálneho konania, ktorý podal Administrativen sad – Varna – Bulharsko) – „VARCHEV FINANS“ EOOD/Komisia za finansov nadzor (Návrh na začatie prejudiciálneho konania – Smernica 2014/65/EÚ – Trhy s finančnými nástrojmi – Delegované nariadenie (EÚ) 2017/565 – Investičné spoločnosti – Článok 56 – Posúdenie primeranosti a súvisiace povinnosti v oblasti vedenia záznamov – Článok 72 – Uchovávanie záznamov – Spôsoby uchovávania – Informácie týkajúce sa kategorizácie klientov – Informácie o nákladoch a poplatkoch spojených s investičnými službami)

3.1.2022   
            
            
               SK
            
            
               Úradný vestník Európskej únie
            
            
               C 2/6
            
         
      Rozsudok Súdneho dvora (deviata komora) z 28. októbra 2021 (návrh na začatie prejudiciálneho konania, ktorý podal Administrativen sad – Varna – Bulharsko) – „VARCHEV FINANS“ EOOD/Komisia za finansov nadzor
      (Vec C-95/20) (1)
      
      (Návrh na začatie prejudiciálneho konania - Smernica 2014/65/EÚ - Trhy s finančnými nástrojmi - Delegované nariadenie (EÚ) 2017/565 - Investičné spoločnosti - Článok 56 - Posúdenie primeranosti a súvisiace povinnosti v oblasti vedenia záznamov - Článok 72 - Uchovávanie záznamov - Spôsoby uchovávania - Informácie týkajúce sa kategorizácie klientov - Informácie o nákladoch a poplatkoch spojených s investičnými službami)
      (2022/C 2/07)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen sad – Varna
      
         Účastníci konania pred vnútroštátnym súdom
      
      
         Žalobkyňa:„VARCHEV FINANS“ EOOD
      
         Žalovaná: Komisia za finansov nadzor
      
         za účasti: Okrazhna prokuratura – Varna
      
         Výrok rozsudku
      
      Článok 56 ods. 2 a článok 72 ods. 2 delegovaného nariadenia Komisie (EÚ) 2017/565 z 25. apríla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o organizačné požiadavky a podmienky výkonu činnosti investičných spoločností, ako aj o vymedzené pojmy na účely uvedenej smernice v spojení s prílohou I k tomuto delegovanému nariadeniu sa majú vykladať v tom zmysle, že investičné spoločnosti nie sú povinné uchovávať záznamy týkajúce sa posúdenia vhodnosti a primeranosti investičných produktov alebo služieb pre každého klienta a informácie poskytované každému klientovi o nákladoch a poplatkoch spojených s investičnými službami v samostatných nezávislých registroch, najmä v podobe počítačovej databázy, pričom spôsob uchovávania takýchto záznamov si môžu zvoliť ľubovoľne za predpokladu, že spĺňa všetky požiadavky stanovené v článku 72 ods. 1 uvedeného delegovaného nariadenia.
      
         (1)  Ú. v. EÚ C 175, 25.5.2020.